CELEX: 32018D0779
Language: et
Date: 2018-02-19 00:00:00
Title: Komisjoni delegeeritud otsus (EL) 2018/779, 19. veebruar 2018, mis käsitleb tarindites kasutamiseks mõeldud metalliga pealistatud kihiliste paneelide suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011 (EMPs kohaldatav tekst )

29.5.2018   
            
            
               ET
            
            
               Euroopa Liidu Teataja
            
            
               L 131/23
            
         KOMISJONI DELEGEERITUD OTSUS (EL) 2018/779,
   19. veebruar 2018,
   mis käsitleb tarindites kasutamiseks mõeldud metalliga pealistatud kihiliste paneelide suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artiklit 28 ja artikli 60 punkti h,
   ning arvestades järgmist:
   
               (1)
            
            
               Puudub asjakohane otsus tarindites kasutamiseks mõeldud metalliga pealistatud kihiliste paneelide (edaspidi „kihilised paneelid“) toimivuse püsivuse hindamise ja kontrollimise kohta. Seepärast on vaja kindlaks määrata, milliseid toimivuse püsivuse hindamise ja kontrollimise süsteeme kihiliste paneelide suhtes kohaldada.
            
         
               (2)
            
            
               Käesolevat otsust tuleks kohaldada üksnes selliste toodete suhtes, mida ükski muu vastav liidu õigusakt ei hõlma. Seepärast ei tohiks seda kohaldada nende metalliga pealistatud kihiliste paneelide suhtes, mis ei ole mõeldud kasutamiseks tarindites, kuna need on juba reguleeritud komisjoni otsustega 98/436/EÜ (2) ja 98/437/EÜ (3).
            
         ON VASTU VÕTNUD KÄESOLEVA OTSUSE:
   Artikkel 1
   Käesolevat otsust kohaldatakse tarindites kasutamiseks mõeldud metalliga pealistatud kihiliste paneelide suhtes.
   Artikkel 2
   Artiklis 1 osutatud kihiliste paneelide põhiomadustega seotud toimivuse püsivust hinnatakse ja kontrollitakse lisas sätestatud süsteemide kohaselt.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 19. veebruar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Komisjoni 22. juuni 1998. aasta otsus 98/436/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta katusekatete, katuse pinnas olevate valgusavade, katuseakende ja nendega seotud toodete nõuetele vastavuse tõendamisel (EÜT L 194, 10.7.1998, lk 30).
   
      (3)  Komisjoni 30. juuni 1998. aasta otsus 98/437/EÜ, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta seinte ja lagede sise- ja välisviimistluse nõuetele vastavuse tõendamisel (EÜT L 194, 10.7.1998, lk 39).
   
      LISA
      
         TOIMIVUSE PÜSIVUSE HINDAMISE JA KONTROLLIMISE SÜSTEEMID
      
      
         Tabel 1
      
      
         Kõik ehitistele esitatava põhinõudega nr 1 (mehaaniline vastupidavus ja stabiilsus) seotud põhiomadused
      
      
                  Toode ja kavandatud kasutusala
               
               
                  Kohaldatav süsteem
               
            
                  Tarindites kasutamiseks mõeldud metalliga pealistatud kihilised paneelid
               
               
                  2+
               
            
         
      
         Tabel 2
      
      
         Ainult tuletundlikkus
      
      Kõigi tabeli 1 esimeses veerus nimetatud toodete puhul määratakse toimivuse püsivuse hindamise ja kontrollimise süsteem sõltuvalt alamrühmast kindlaks järgmiselt:
      
         
      
                  Toote alamrühmad
               
               
                  Kohaldatav süsteem
               
            
                  Tooted, mille puhul selgelt määratletav etapp tootmisprotsessis võimaldab parandada tuletundlikkustoimivust (nt tuleaeglustite lisamine või orgaanilise materjali vähendamine)
               
               
                  1
               
            
                  Tooted, mille suhtes kohaldatakse Euroopa õigusakte, mis võimaldavad nende tuletundlikkusklassi määrata ilma katsetamata
               
               
                  4
               
            
                  Tooted, mis ei kuulu ridades 1 ja 2 nimetatud alamrühmadesse
               
               
                  3
               
            
         
      
         Tabel 3
      
      
         Kõik muud põhiomadused
      
      
                  Toode ja kavandatud kasutusala
               
               
                  Kohaldatav süsteem
               
            
                  Tarindites kasutamiseks mõeldud metalliga pealistatud kihilised paneelid
               
               
                  3